CELEX: 62021TN0436
Language: bg
Date: 2021-07-16 00:00:00
Title: Дело T-436/21: Иск, предявен на 16 юли 2021 г. — Veen/Европол

25.10.2021   
            
            
               BG
            
            
               Официален вестник на Европейския съюз
            
            
               C 431/42
            
         
      Иск, предявен на 16 юли 2021 г. — Veen/Европол
      (Дело T-436/21)
      (2021/C 431/50)
      Език на производството: словашки
      
         Страни
      
      
         Ищец: Leon Leonard Johan Veen (Ос, Нидерландия) (представител: T. Lysina, адвокат)
      
         Ответник: Агенция на Европейския съюз за сътрудничество в областта на правоприлагането (Европол)
      
         Искания
      
      Ищецът иска от Общия съд:
      
                  —
               
               
                  да осъди Европейския съюз, представляван от Агенцията на Европейския съюз за сътрудничество в областта на правоприлагането (Европол), да му заплати сумата от 50 000 EUR,
               
            
                  —
               
               
                  да осъди ответника да му заплати направените съдебни разноски в производството.
               
            
         Основания и основни доводи
      
      Ищецът изтъква едно основание в подкрепа на иска си за присъждане на обезщетение въз основа на извъндоговорна отговорност, предявен на основание членове 268 и 340 от Договора за функционирането на Европейския съюз и член 50, параграф 1 от Регламент (ЕС) 2016/794 на Европейския парламент и на Съвета (1), а именно незаконосъобразна обработка на личните му данни от ответника.
      Ищецът твърди, че ответникът е включил в преписката по разследването, в качеството на доказателство във воденото срещу ищеца в Република Словакия наказателното производство, изготвен от ответника доклад, съдържащ невярна, негативна и неподкрепена с доказателства информация за ищеца, в резултат на което настъпило вредоносното събитие. Ищецът твърди, че по този начин са били накърнени неговите чест, добро име и право на семеен живот. В причинно-следствена връзка с вредоносното събитие за ищеца настъпила вреда, която той оценява на 50 000 EUR.
      
         (1)  Регламент (ЕС) 2016/794 на Европейския парламент и на Съвета от 11 май 2016 година относно Агенцията на Европейския съюз за сътрудничество в областта на правоприлагането (Европол) и за замяна и отмяна на решения 2009/371/ПВР, 2009/934/ПВР, 2009/935/ПВР, 2009/936/ПВР и 2009/968/ПВР на Съвета (ОВ L 135, 2016 г., стр. 53).